DEĊIŻJONI TAL-KUMMISSJONI
ta' l-10 Frar 2006
li temenda d-Deċiżjoni 98/452/KEE fir-rigward ta' ċerti gruppi għall-ġbir u produzzjoni ta' embrijuni f'pajjiżi terzi
(innotifikata taħt dokument numru C(2006) 332)
(Test b'relevanza għaż-ŻEE)
(2006/85/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 89/556/KEE tal-25 ta' Settembru 1989 dwar il-kondizzjonijiet tas-saħħa ta' l-annimali li jirregolaw il-kummerċ intra-Komunitarju fi u l-importazzjoni minn pajjiżi terzi ta' embrijuni ta' annimali domestiċi ta' l-ispeċi ta' l-ifrat (1), u b' mod partikolari l-Artikolu 8(1) tiegħu,
Billi:
(1)
Id-Deċiżjoni tal-Kummissjoni 92/452/KEE tat-30 ta' Lulju 1992 li tistabilixxi lista ta' gruppi approvati għall-ġbir ta' embrijuni f'pajjiżi terzi għall-esportazzjoni ta' embrijuni ta' bovini lejn il-Komunità (2) tipprevedi li l-Istati Membri għandhom jimpurtaw embrijuni minn pajjiżi terzi biss jekk dawn ikunu nġabru, ġew ipproċessati u nħażnu mill-gruppi għall-ġbir ta' l-embrijuni elenkati f'dik id-Deċiżjoni.
(2)
Il-Kanada, New Zealand u l-Istati Uniti ta' l-Amerika talbu l-emendar tal-listi ta' dawn il-pajjiżi fir-rigward ta' ċerti gruppi għall-ġbir u produzzjoni ta' embrijuni.
(3)
Il-Kanada, New Zealand u l-Istati Uniti ta' l-Amerika kienu pprovdew garanziji rigward il-konformità mar-regoli xierqa stabbiliti fid-Direttiva 89/556/KEE u l-gruppi kkonċernati tal-ġbir ta' l-embrijuni kienu ġew uffiċjalment approvati għall-esportazzjoni lejn il-Komunità mis-servizzi veterenarji ta' dawk il-pajjiżi.
(4)
Id-Deciżjoni 92/452/KEE għandha, għalhekk, tiġi emendata kif jixraq.
(5)
Il-miżuri previsti f'dan ir-Regolament huma fi qbil ma' l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
ADOTTAT DIN ID-DEĊIŻJONI:
Artikolu 1
L-Anness għad-Deċiżjoni 92/452/KEE hu emendat skond l-Anness għal din id-Deċiżjoni.
Artikolu 2
Din id-Deċiżjoni għandha tapplika 14 Frar 2006.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussell, l-10 ta' Jannar 2006.